CELEX: 32022R0141
Language: bg
Date: 2022-01-21 00:00:00
Title: Регламент (ЕС) 2022/141 на Комисията от 21 януари 2022 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на натриеви карбонати (E 500) и калиеви карбонати (E 501) в непреработени главоноги (текст от значение за ЕИП)

2.2.2022   
               
               
                  BG
               
               
                  Официален вестник на Европейския съюз
               
               
                  L 23/22
               
            
         РЕГЛАМЕНТ (ЕС) 2022/141 НА КОМИСИЯТА
         от 21 януари 2022 година
         за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на натриеви карбонати (E 500) и калиеви карбонати (E 501) в непреработени главоноги
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
         като има предвид, че:
         
                     (1)
                  
                  
                     В приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и се определят условията за това.
                  
               
                     (2)
                  
                  
                     Посоченият списък може да бъде актуализиран в съответствие обикновената процедура по член 3, параграф 1 от Регламент (ЕО) № 1331/2008 на Европейския парламент и на Съвета (2), или по инициатива Комисията или след заявление от държава членка или от заинтересована страна.
                  
               
                     (3)
                  
                  
                     Съгласно приложение II към Регламент (ЕО) № 1333/2008 натриевите карбонати (E 500) и калиевите карбонати (E 501) са разрешени за употреба като добавки в храните в голямо разнообразие от храни на нива quantum satis. Наред с другото, те са разрешени за употреба в категория храни 9.2. „Преработена риба и преработени продукти от рибарството, включително мекотели и ракообразни“.
                  
               
                     (4)
                  
                  
                     На 9 септември 2020 г. Комисията получи заявление за разрешаване на употребата на натриеви карбонати (E 500) и калиеви карбонати (E 501) в непреработени главоноги.
                  
               
                     (5)
                  
                  
                     Ефектът на карбонатите върху външния вид на главоногите е подобен на фосфорната киселина – фосфати – ди-, три- и полифосфати (E 338—452), понастоящем разрешени за употреба в замразени и дълбоко замразени мекотели и ракообразни. Производственият процес за главоноги включва обработка чрез потапяне в баня, съдържаща разтвор на сол, цитрати и карбонати при максимална концентрация от 3 %, за да се регулира киселинността на течността в продължение на 2—3 дни. Резултатът е хидратация, промяна в консистенцията и текстурата на продукта, както и запазване на цвета. След попарването обработените с карбонати и цитрати главоноги имат по-добри органолептични свойства, като например по-меко месо, по-добър вкус и по-светъл цвят от главоногите, третирани само с цитрати. От извършената от заявителя сензорна оценка е видно, че предложената употреба на натриеви карбонати (E 500) и калиеви карбонати (E 501) като регулатори на киселинността, като алтернатива на фосфатите, подобрява органолептичните свойства на главоногите и възприемането им от потребителите.
                  
               
                     (6)
                  
                  
                     В съответствие с член 3, параграф 2 от Регламент (ЕО) № 1331/2008 Комисията трябва да изиска становището на Европейския орган за безопасност на храните („Органа“), за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато не съществува вероятност въпросната актуализация да има отражение върху човешкото здраве.
                  
               
                     (7)
                  
                  
                     Безопасността на натриевия карбонат (E 500) и калиевия карбонат (E 501) беше оценена през 1990 г. от Научния комитет по храните, който определи неговия допустим дневен прием (ДДД) като „неопределен“ (3). Формулировката „не е определен“ означава, че въз основа на наличните токсикологични, биохимични и клинични данни общият дневен прием на дадено вещество — както от естественото му наличие, така и от настоящата(ите) му употреба(и) в храни в количества, необходими за постигането на желания технологичен ефект — не представлява опасност за здравето. С оглед на това и при липса на конкретни приоритети за повторната оценка на натриевите карбонати (Е 500) и калиевите карбонати (Е 501) съгласно програмата за повторна оценка на добавките в храните, установена в Регламент (ЕС) № 257/2010 на Комисията (4), Комисията счита, че разрешаването на употребата на натриеви карбонати (Е 500) и калиеви карбонати (Е 501) като регулатори на киселинността на непреработени главоноги представлява актуализация на списъка, която няма вероятност да окаже въздействие върху здравето на човека и поради това не е необходимо да се иска становището на Органа.
                  
               
                     (8)
                  
                  
                     Поради това е целесъобразно да се разреши употребата на натриеви карбонати (Е 500) и на калиеви карбонати (Е 501) като регулатори на киселинността в категория 09.1.2 „Непреработени мекотели и ракообразни“ в приложение II към Регламент (ЕО) № 1333/2008 на ниво quantum satis за главоноги. С цел да се ограничи употребата на фосфати в замразените и дълбоко замразени мекотели и ракообразни, употребата на натриеви карбонати (Е 500) и калиеви карбонати (Е 501) като алтернатива на фосфатите в непреработени главоноги следва да бъде ограничена до замразени и дълбоко замразени главоноги, които не са обработени с фосфорна киселина — фосфати —ди-, три- и полифосфати (E 338—452).
                  
               
                     (9)
                  
                  
                     Поради това приложение II към Регламент (ЕО) № 1333/2008 следва да бъде съответно изменено.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕО) № 1333/2008 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 354, 31.12.2008 г., стр. 16.
         
            (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
         
            (3)  Доклади на Научния комитет по храните, двадесет и пета серия, 1991 г., стр. 13 (https://ec.europa.eu/food/system/files/2020-12/sci-com_scf_reports_25.pdf).
         
            (4)  Регламент (ЕС) № 257/2010 на Комисията от 25 март 2010 г. за създаване на програма за новата оценка на одобрените добавки в храните в съответствие с Регламент (ЕО) № 1333/2008 на Европейския парламент и на Съвета относно добавките в храните (ОВ L 80, 26.3.2010 г., стр. 19).
      
      
         
            ПРИЛОЖЕНИЕ
            Част Д от приложение II към Регламент (ЕО) № 1333/2008 се изменя, както следва:
            
                        i)
                     
                     
                        в категория храни 09.1.2 „Непреработени мекотели и ракообразни“ след вписването за E 385, „Калциев динатриев етилен диамин тетраацетат (калциев динатриев EDTA)“, се вмъкват следните вписвания:
                        
                                    „E 500
                                 
                                 
                                    Натриеви карбонати
                                 
                                 
                                    
                                       quantum satis
                                    
                                 
                                 
                                    (95)
                                 
                                 
                                    само замразени и дълбоко замразени главоноги
                                 
                              
                                    E 501
                                 
                                 
                                    Калиеви карбонати
                                 
                                 
                                    
                                       quantum satis
                                    
                                 
                                 
                                    (95)
                                 
                                 
                                    само замразени и дълбоко замразени главоноги“
                                 
                              
                  
                        ii)
                     
                     
                        след бележка под линия (90) се добавя следната бележка под линия (95):
                        
                                    „(95):
                                 
                                 
                                    не може да се използва в комбинация с фосфорна киселина — фосфати —ди-, три- и полифосфати (E 338—452)“.